
Sådan behandler vi dine personoplysninger i   forsknings- og udviklingsprojekter  
I forbindelse med projektet GastroLabCollege – Grønnere madhåndværkere behandler UCL Erhvervsakademi og Professionshøjskole (UCL) dine personoplysninger. Det betyder, at UCL er ansvarlig (dataansvarlig) for at behandle dine personoplysninger i overensstemmelse med databeskyttelsesforordningen (GDPR). Nedenfor finder du information om, hvordan vi behandler dine personoplysninger.     
Dataansvarlig 
UCL Erhvervsakademi og Professionshøjskole
Niels Bohrs Allé 1, 5230 Odense M
CVR-nr.: 30859480
Databeskyttelsesrådgiver
Jacob Hempler-Mikkelsen
e-mail: dpo@ucl.dk
1. Hvad er personoplysninger?
Der er tale om behandling af personoplysninger, hvis andre personer vil kunne finde ud af, hvilken person netop disse oplysninger, kan forbindes til. 
2. Formålet med behandlingen af dine personoplysninger 
GastroLabCollege – Grønnere madhåndværkere adresserer de globale, nationale og lokale udfordringer inden for fødevaresystemer og forbrugernes holdninger til fødevarer. Med projektet vil vi implementere bæredygtig undervisning og workshopformater i den formelle undervisning af gastronom- og ernæringsassistentelever. Vores vision er, at undervisningen på de involverede erhvervsskoler og i de tilknyttede virksomheder bliver baseret på nyeste viden og erfaring om klimavenlig mad og undervisningsformer, der motiverer elever til at reflektere og handle bæredygtigt både i uddannelse og profession.
Der vil løbende blive evalueret på projektet og indsamlet data på elevernes oplevelse af workshops og undervisningsforløb og materialer. Desuden vil der også løbende blive evalueret på projektets leverancer i form af materialer udviklet til workshops, undervisningen gennem ”per-to-per” observationer med feedback, undervisningsforløb og undervisningsmaterialer. Der gennemføres kvantitative og kvalitative evalueringer af undervisningens mål og aktiviteter med elever og lærere.
Formålet med dette spørgeskema og behandlingen af personoplysninger er at undersøge, hvad samarbejde med virksomheder i undervisningen betyder for elevers oplevelse af klimaundervisningens relevans og brugbarhed i praksis.
3. Hvilke personoplysninger behandler vi?
Almindelige Personoplysninger: 
Navn på uddannelse
Uddannelsessted
4. Hvordan indsamler vi dine personoplysninger?
Dine personoplysninger indsamles ved: 
Spørgeskema 
5. Sådan bruger vi dine personoplysninger
Dine personoplysninger vil kun blive brugt til forskning, og forskningsprojektets resultater vil kun omfatte anonymiserede data. Det betyder, at ingen vil kunne identificere dig i de forskningsresultater, der offentliggøres. Vi sørger for at opbevare dine personoplysningerne sikkert, så det kun er de relevante forskere på UCL, der har adgang til dem. Dine personoplysninger opbevares i fem år efter at projektets resultat er offentliggjort. Det gør vi for at kunne reproducere forskningsresultaterne, hvis det bliver nødvendigt for at dokumentere, at forskningsprojektet er gennemført i henhold til de danske forskningsetiske regler, ”The Danish Code of Research Integrity, 2014”. Herefter overdrages forskningsdata til Rigsarkivet, men kun hvis Rigsarkivet vurderer, at projektet er omfattet af Arkivloven. Herefter vil beskyttelsen af dine personoplysninger være omfattet af Arkivloven. Uanset om Rigsarkivet modtager en kopi af forskningsdata eller ej, vil UCL slette eller anonymisere projektets forskningsdata efter de fem år, så du ikke længere kan identificeres i de pågældende data.     
6. Lovgrundlag 
Når der behandles personoplysninger i forskningsprojekter, er der en særlig bestemmelse i henholdsvis databeskyttelsesforordningen og databeskyttelsesloven, som giver mulighed for at indsamle og behandle personoplysninger uden samtykke, da forskningsprojektet er en opgave i samfundets interesse, og det er nødvendigt at behandle personoplysninger for at gennemføre forskningsprojektet. Bestemmelsen findes i databeskyttelsesforordningens art. 6, stk. 1, litra e.     
Bestemmelsen giver forskningsinstitutioner som UCL, lov til at bruge personoplysninger til forskning uden samtykke, men forbyder samtidigt, at oplysningerne bruges til andre formål end forskning og statistik. Du risikerer derfor ikke, at dine personoplysninger bliver brugt til andre formål. 
[bookmark: _Hlk143759854]5. Videregivelse
Dine personoplysningerne behandles kun af forskere på UCL, og videregives ikke til andre.
Det er vigtigt at fremhæve, at deltagelse i forskningsprojektet er frivilligt. Skulle du på et tidspunkt i forløbet ændre mening, kan du trække dig fra projektet ved at henvende dig til Mikael Schneider misc1@ucl.dk. Det medfører at vi ikke længere vil indsamle nye oplysninger, men vi har fortsat lov til at bruge de oplysninger, vi allerede har fået. 
[bookmark: _Hlk143759874]6. Dine rettigheder
Når personoplysninger behandles til videnskabelige og statistiske formål, bortfalder nogle af de rettigheder, du normalt har i henhold til databeskyttelsesforordningen. Det er ret til indsigt (artikel 15), ret til berigtigelse (artikel 16), ret til begrænsning af behandling (artikel 18) og ret til indsigelse mod behandling af personoplysninger (artikel 21). Begrænsningen omfatter også retten til sletning af personoplysninger (artikel 17, stk.1.). Begrænsningerne findes i databeskyttelseslovens §22, sk. 5 og databeskyttelsesforordningens artikel 17, stk. 3, litra d.   
7. Klagemulighed 
Du har mulighed for at klage over behandlingen af dine personoplysninger til UCL Erhvervsakademi og Professionshøjskole, ucl@ucl.dk  
Du har også mulighed for at klage til Datatilsynet over behandlingen af dine personoplysninger. Du finder Datatilsynets kontaktoplysninger på www.datatilsynet.dk.

